-
CM कमलनाथ के लिए छिंदवाड़ा विधायक दीपक सक्सेना ने छोड़ी सीट
मुर्दा ल मिलत हे मजूरी, अऊ जिंदा मन लगात हे गुहार, , छत्तीसगढ़ी में पढ़व अउ खबर
By
छत्तीसगढ़ी खबर | Published On: 29 Jun, 2018 | 9:09 PM GMT 05:30+
बेमेतरा म मुर्दा मन ल घलो मजूरी मिलत हे, बात हैरत के हे फेर ये सच हे। मामला जनपद पंचायत नवागढ़ के ग्राम हाथाडान्दू के हे। इहां गांव के200 ले ज्यादा लोगन मन ल 1 बछर तक मजदूरी के काम तो कराए गिस। फेर ओमन ल अभू ले मजूरी के भुगतान नइ मिलिस हे। जब ओमनCEO कना गिन त CEO ह बताइस कि, मजूर मन के भुगतान कब के हो गए हे।फेर ध्यान दे वाला बात ये हे कि गांव के एक मृतक सिलवारी बाई के नाव म घलो भुगतान करे गए हे। ग्रामीन मन के आरोप हे कि जे मजूर मन के भुगतान करे गिस हे ओमन गांव के नो हे। ग्रामीन मन अब एकर लिखित सिकायत कलेक्टर ले करके तुरंत कार्रवाई के मांग करत हे।
►गरियाबंद जिला प्रसासन के जम्मो दावा के बाद घलो किसान मन ल खाद बीज नइ मिलत हे। निष्ठीगुडा समीति के किसान खाद अऊ बीज बर सोसायटी के चक्कर लगात हें, फेर समीति आज कल कहके ओमन ल टाल देथे। जेकर ले किसान मन म काफी नाराजगी हे। ओमन के आरोप हे कि बीज, खाद सही बेरा म नइ मिले ले खेती प्रभावित होत हे। एती समिति अध्यक्ष ह बताइस कि ओमन कना बीज ही नइ हे त ओमन काहा ले किसान मन ल बीज दिही।
►कवर्धा के बैगा जनजाति ल राष्ट्रपति के दत्तक पुत्र के उपाधि मिले हे, फेर अतक बड़े तमगा के बाद घलो पंडरिया ब्लॉक के 30 बैगा परिवार मन के रासन कार्ड नइ बने हे। जेकर ले एमन ल महंगा दाम म बाजार ले रासन लेहे बर पड़त हे। ये परिवार ह रासन कार्ड बर पंचायत, जनपद अऊ संबंधित बिभाग के चक्कर काटत हे। फेर समस्या के गंभीर होए ले जम्मो जिला मुख्यालय पहुंचिन। अऊ दफ्तर म जमा होइन, एकर ले अधिकारी अपन गलती मानिस। अऊ बताइस कि जनपद कर्मी ये परिवार मन के आधार कार्ड अऊ पासबुक के फोटो कॉपी जमा करे म कोताही बरते के कारन ओमन के रासन कार्ड नइ बन पाइस हे। अब अधिकारी बैगा परिवार के रासन कार्ड बनाए के बात करत हे।
►बालोद नगर पालिका म पेयजल के मांग ल लेके नगर पालिका के अध्यक्ष समेत पार्सद अऊ कांग्रेस के कार्यकर्ता मन प्रदर्सन करिन। प्रदर्सनकारी मन पीएचई बिभाग के कार्यालय के घेराव करके नारेबाजी करिन। नगर पालिका अध्यक्ष ह पीएचई बिभाग उपर आरोप लगाइस, कि पाछु 6 बछर ले पालिका म जलावर्धन योजना के तहत बनाए जात जल सुद्धिकरन यंत्र ल अभु ले नइ बनाए गिस हे। जेकर चलत लोगन मन दूसित पानी पीए बर मजबूर हें। प्रदर्सनकारी मन बिभाग ल ज्ञापन देके 1 सप्ताह के भितर पेयजल के समस्या ले निजात दिलाए के मांग करिन। अतका ही नइ प्रदर्सनकारी मन के कहना हे कि मांग पूरा नइ होए म उग्र आंदोलन करे जाही।
►प्रदेस भर म सरकार विकास के कइ दावा करत हे। फेर जशपुर म कोरवा जनजाति के 20 परिवार ल पिए बर साफ पानी तक नइ मिल सकत हे। पहाड़ी कोरवा अऊ नगेशिया आदिवासी मन के ये बस्ती म बोरिंग तो दूर कुँवा तक सरकार ह उपलब्ध नइ कराइस हे। इहां के 20 परिवार ह रोज गड्ढा ले निकले पानी पिथे अऊ अपन प्यास बुताथे। पंचायत के सरपंच ले लेके सरकार तक एकर बर गुहार लगाए गिस। फेर कउनो समाधान नइ निकलिस हे। मामला ह जस के तस बने हे। जब ये मामला म जन प्रतिनिधि मन ले गोठ-बात करे के प्रयास करे गिस त ओमन घलो ये मसला म बात करना जरूरी नइ समझिन।
INH News
Title For Web: Wages of MGNREGA, Murder of Justice
unk awa_Deva hne_Deva ces_Latn eng_Latn hne_Deva hne_Deva hne_Deva hne_Deva hne_Deva eng_Latn eng_Latn